ভোলা, ২৬ জুন (শীর্ষ নিউজ ডটকম): ভোলায় পুলিশির বাধায় বিএনপির মিছিল পণ্ড হয়ে গেছে। আজ রোববার কেন্দ্রীয় কর্মসূচির অংশ হিসেবে জেলা বিএনপির নেতাকর্মীরা বিক্ষোভ মিছিল করলে পুলিশ তাদেরকে ছত্রভঙ্গ করে দেয়।  জেলা বিএনপির সভাপতি আলহাজ গোলাম নবী আলমগীর বলেন, আরাফাত রহমান কোকোর বিরুদ্ধে ষড়যন্ত্রমূলক মিথ্যা মামলা দিয়ে হয়রানির প্রতিবাদে কেন্দ্রীয় কর্মসূচির অংশ হিসেবে প্রতিবাদ সভা ও বিক্ষোভ মিছিলের আয়োজন করা হয়। এ সময় একটি বিক্ষোভ মিছিল বের করলে প্রথমে বরিশালের দালান ও পরে জিয়া সুপার মার্কেটের সামনে পুলিশ  তা ছত্রভঙ্গ করে দেয়। এর আগে আজ সকালে দলীয় কার্যালয়ে আরাফাত রহমান কোকোর বিরুদ্ধে ষড়যন্ত্রমূলক মিথ্যা মামলার প্রতিবাদে আলোচনা সভা অনুষ্ঠিত হয়। এতে উপস্থিত ছিলেন- জেলা বিএনপির সভাপতি আলহাজ গোলাম নবী আলমগীর, জেলা বিএনপির সাধারণ সম্পাদক আলহাজ ফারুক মিয়া, জেলা বিএনপির যুগ্ম-সম্পাদক হারুন-অর রশিদ টুম্যান, জেলা যুবদলের সাধারণ সম্পাদক আকবর হোসেন, কেন্দ্রীয় যুবদলের নির্বাহি সদস্য আব্দুল কাদের সেলিম, জেলা ছাত্রদলের সভাপতি খন্দকার আল-আমিন, জেলা ছাত্রদলের সাধারণ সম্পাদক মিজানুর রহমান মাসুদ, জেলা ছাত্রদলের  যুগ্ম-সম্পাদক নেজামুল আলম জিহাদ প্রমুখ।  (শীর্ষ নিউজ ডটকম/প্রতিনিধি/এমআর/শাসি/১৮.০৫ ঘ.)